ข้อบังคับการรถไฟฟ้าขนส่งมวลชนแห่งประเทศไทยข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้าวิธีการจัดเก็บค่าโดยสารรถไฟฟ้า และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานครสายเฉลิมรัชมงคลพ.ศ. ๒๕๔๙ โดยที่เป็นการสมควรปรับปรุงข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้า วิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานคร สายเฉลิมรัชมงคล พ.ศ. ๒๕๔๗ เพื่อกำหนดอัตราค่าโดยสารรถไฟฟ้าให้สอดคล้องกับสัญญาโครงการระบบรถไฟฟ้ามหานครสายเฉลิมรัชมงคลอาศัยอำนาจตามความในมาตรา๑๘ (๑๓) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่าข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้า วิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้า สำหรับโครงการรถไฟฟ้ามหานครสายเฉลิมรัชมงคล พ.ศ. ๒๕๔๙ข้อ๒[๑] ข้อบังคับนี้ให้ใช้บังคับเมื่อพ้นกำหนด ๓๐วัน นับแต่วันประกาศในราชกิจจานุเบกษาเป็นต้นไปข้อ๓ให้ยกเลิกข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้า วิธีการจัดเก็บค่าโดยสารรถไฟฟ้า และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้า สำหรับโครงการรถไฟฟ้ามหานคร สายเฉลิมรัชมงคล พ.ศ.๒๕๔๗ข้อ๔ ในข้อบังคับนี้เด็กหมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้วหมายความว่า พื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ๕เส้นทางรถไฟฟ้าตามโครงการรถไฟฟ้ามหานคร สายเฉลิมรัชมงคลประกอบด้วยสถานีรถไฟฟ้า ดังต่อไปนี้(๑) สถานีรถไฟฟ้าบางซื่อ(๒) สถานีรถไฟฟ้ากำแพงเพชร(๓) สถานีรถไฟฟ้าสวนจตุจักร(๔) สถานีรถไฟฟ้าพหลโยธิน(๕) สถานีรถไฟฟ้าลาดพร้าว(๖) สถานีรถไฟฟ้ารัชดาภิเษก(๗) สถานีรถไฟฟ้าสุทธิสาร(๘) สถานีรถไฟฟ้าห้วยขวาง(๙) สถานีรถไฟฟ้าศูนย์วัฒนธรรมแห่งประเทศไทย(๑๐) สถานีรถไฟฟ้าพระราม ๙(๑๑) สถานีรถไฟฟ้าเพชรบุรี(๑๒) สถานีรถไฟฟ้าสุขุมวิท(๑๓)สถานีรถไฟฟ้าศูนย์การประชุมแห่งชาติสิริกิติ์(๑๔) สถานีรถไฟฟ้าคลองเตย(๑๕) สถานีรถไฟฟ้าลุมพินี(๑๖) สถานีรถไฟฟ้าสีลม(๑๗) สถานีรถไฟฟ้าสามย่าน(๑๘) สถานีรถไฟฟ้าหัวลำโพงข้อ๖อัตราค่าโดยสารรถไฟฟ้าสำหรับโครงการรถไฟฟ้ามหานคร สายเฉลิมรัชมงคลเป็นไปตามตารางท้ายข้อบังคับนี้ข้อ๗ค่าโดยสารรถไฟฟ้าให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารแล้วเกินกว่าระยะเวลาที่เหมาะสมสำหรับการเดินทางตามปกติตามที่ผู้ว่าการกำหนดให้ถือว่าคนโดยสารนั้นได้เดินทางตลอดสายทางและให้คิดค่าโดยสารในอัตราสูงสุดและต้องเสียค่าธรรมเนียมเพิ่มเติมตามที่คณะกรรมการกำหนดข้อ๘ให้บุคคลดังต่อไปนี้ได้รับลดหย่อนค่าโดยสารรถไฟฟ้าลงกึ่งหนึ่ง(๑) บุคคลซึ่งมีอายุหกสิบปีบริบูรณ์ขึ้นไป(๒) เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารลงกึ่งหนึ่งตามวรรคแรกแล้วมีเศษไม่เต็มจำนวนบาทให้ปรับเศษดังกล่าวให้เต็มจำนวนบาทข้อ๙ให้ยกเว้นค่าโดยสารรถไฟฟ้าให้แก่เด็กซึ่งมีความสูงไม่เกินเก้าสิบเซนติเมตรข้อ๑๐ เพื่อส่งเสริมการใช้บริการรถไฟฟ้าคณะกรรมการการรถไฟฟ้าขนส่งมวลชนแห่งประเทศไทยจะประกาศลดอัตราค่าโดยสารลงจากอัตราค่าโดยสารตามข้อ๖ เป็นครั้งคราวก็ได้ข้อ๑๑การจัดเก็บค่าโดยสารรถไฟฟ้ากระทำด้วยบัตรโดยสารรถไฟฟ้าหรือเหรียญโดยสารรถไฟฟ้าข้อ๑๒การซื้อบัตรโดยสารรถไฟฟ้าของบุคคลตามข้อ ๘ และการขอคืนเงินค่าโดยสารให้เป็นไปตามระเบียบวิธีปฏิบัติงานที่ผู้ว่าการกำหนดให้ไว้ ณ วันที่ ๕กรกฎาคม พ.ศ. ๒๕๔๙อัญชลี ชวนิชย์ประธานกรรมการการรถไฟฟ้าขนส่งมวลชนแห่งประเทศไทย[เอกสารแนบท้าย]๑.ตารางอัตราค่าโดยสารรถไฟฟ้าท้ายข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้า วิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานคร สายเฉลิมรัชมงคล พ.ศ. ๒๕๔๙(ดูข้อมูลจากภาพกฎหมาย)นันทนา/ผู้จัดทำ๑๓ กรกฎาคม ๒๕๔๙ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษา เล่ม ๑๒๓/ตอนพิเศษ ๗๕ ง/หน้า ๑๒/๕ กรกฎาคม ๒๕๔๙